# Crometeo

### Izvor: Wikipedija

Krajem 2003. pokrenuta je inicijativa za otvaranjem meteorološke web stranice na Internetu na kojoj bi se okupljali ljubitelji meteorologije iz Hrvatske. Stoga je na ovoj adresi pokrenut prvi hrvatski meteorološki forum, mjesto na Internetu koje je do danas izraslo u vrlo živu i produktivnu cjelinu. Cilj je ostvaren jer su se forumu priključili ljubitelji meteorologije iz svih krajeva Hrvatske; od Slavonije do preko Zagreba, sjevernog Jadrana i Like do Dalmacije. Veliku većinu članova čine meteorolozi amateri, koji su svojom privrženošću vremenu i vremenskim pojavama stekli do danas velik ugled u medijima, pa se tako odlične kritike na račun Crometeo «ekipe» mogu vidjeti i u National Geographicu, Slobodnoj Dalmaciji, na hrvatskim web portalima i katalozima ([1], [2]).

Od nedavno su meteo reporteri sa Crometeo foruma počeli slati reportaže i na neke hrvatske radio postaje. U svibnju 2005. pušten je u rad i Crometeo portal, koji funkcionira kao svojevrsni meteorološki portal koji prati zadnja zbivanja vezana uz vrijeme u zemlji i inozemstvu. Broj članova Crometeo foruma stalno raste i već dobar dio članova čine ljudi iz inozemstva (Slovenija, Bosna i Hercegovina, čak Velika Britanija, Francuska, SAD…). Zadnje dvije godine prihvaćena je praksa da se članovi Crometeo foruma sastanu jednom u svakom godišnjem dobu. Tako su dosadašnji susreti bili u Gorskom Kotaru, Zagrebu, Istri i Rijeci, u Splitu i okolici, Ljubljani, Zavižanu, Dubrovniku, Kupresu, a prdstojeći je krajem srpnja na Zrmanji. Svaki naš susret, među ostalim, obilježava posjet lokalnim meteorološkim postajama, te institucijama DHMZ-a. Crometeo tim održao je svoje prvo meteorološko predavanje, a takva praksa samo je početak ovakvog načina djelovanja u buduće.

U studenom 2005., u Splitu je osnovana udruga "Crometeo - motrenje i prognoziranje vremena" ili skraćeno "Crometeo". Sjedište udruge bit će u Zagrebu. Predsjednik Crometeo udruge je Kristijan Božarov. Osnovni ciljevi udruge bit će popularizacija meteorologije, postavljanje automatskih meteoroloških postaja u Hrvatskoj i njhovo umreženje, održavanje meteorološke web stranice i foruma, zaštita meteorologa amatera.

## [uredi] Vanjske poveznice

- http://www.crometeo.net

Dobavljeno iz "http://hr.wikipedia.org../../../c/r/o/Crometeo.html"

Kategorije: Potrebna stilska dorada | Meteorologija | Znanost i tehnologija u Hrvatskoj | Hrvatske udruge

##### Views

- Članak
- Razgovor
- Trenutna inačica

##### Traži